stanford-oval/wikipedia huggingface dataset:
ג'ורג' כלב בינגהאם
הערות שוליים

↑  Daniel M. Grissom, "George Caleb Bingham" Encyclopedia of Missouri (1901) vol. 1 pp. 274-275
1 2  Nagel, Paul C., "The Man and His Times," in George Caleb Bingham, ed. Michael Edward Shapiro (Harry N. Abrams, Inc., 1990).
↑  Missouri Legislators B, www.sos.mo.gov
↑  Rash, Nancy, The Painting And Politics of George Caleb Bingham (Yale University Press, 1991).
↑  George Caleb Bingham, SHSMO Historic Missourians (באנגלית אמריקאית)
↑  "George Caleb Bingham Gallery"
| --- | --- |
בקרת זהויות :  NLI: 987007424350805171  BnF: cb14969814k (data)  CiNii: DA0626243X  GND: 119413175  ISNI: 0000 0000 8128 3102  LCCN: n50009372  NKC: ola2003188636  NLA: 35018707  NTA: 070310513  RKD: 8495  SNAC: w6z905z7  SUDOC: 030616573  Trove: 793102  ULAN: 500028547  VIAF: 49496933   WorldCat (עם VIAF): 49496933 
ג'ורג' בינגהאם, שייטים על המיזורי.
ג'ורג' בינגהאם, מסיבה על הספינה
ג'ורג' בינגהאם, סוחרי פרווה על המיזורי
ג'ורג' בינגהאם, יום בחירות מחוזיות
ג'ורג' בינגהאם, דניאל בון. מלווה מתיישבים
גיל אלקבץ

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  12 בפברואר 1957 משאבי שדה, ישראל
 התאבד:  14 בספטמבר 2022  (בגיל 65) שטוטגרט, גרמניה
גיל אלקבץ (12 בפברואר 1957 – 14 בספטמבר 2022) היה אנימטור, קריקטוריסט ומאייר ישראלי.
רוב עבודות האנימציה של אלקבץ הן סרטי אנימציה עצמאיים של 3–13 דקות. מיצירותיו המפורסמות התינוק של במבה שאותו יצר ב-1993 וקטעי האנימציה מהסרט "ראן לולה ראן" מ-1998.
ביוגרפיה

אלקבץ נולד בקיבוץ משאבי שדה במשפחה בת שלושה ילדים.
בשנים 1979–1983 למד אלקבץ עיצוב גרפי בבצלאל בירושלים. סרט הגמר של לימודיו של אלקבץ בבצלאל שאותו יצר ב-1983 נקרא "בצבוץ" בהדרכתו של פרופסור יצחק יורש. בעקבות הסרט הוזמן אלקבץ לעבוד בסטודיו שניהל רוני אורן בירושלים, שם עבד כשנה וחצי עד לסגירתו בשנים 1984–1985. סרט הגמר של לימודיו זכה בפרסים במספר פסטיבלים, ובפרט בפרס ראשון, משותף, על סרט ביכורים בפסטיבל האנימציה אנסי ב-1984. בעקבות הקרנה של סרט הגמר שלו בפסטיבל שטוטגרט, זכה אלקבץ למלגת לימודים שם. בעקבות הקשרים שיצר שם עבר בהמשך להתגורר בשטוטגרט.
בשנים 1985–1989 עבד כעצמאי כמאייר, כבמאי אנימציה וכמורה לאנימציה.
בשנים 1989 עד 1992 עבד באקדמיה לאמנות בשטוטגרט (גר') יחד עם שותפתו נורית ישראלי על סרט אנטי-מלחמתי "ביצה". ב-1992 זכה הסרט בפרס שלישי בפסטיבל שטוטגרט, בפרס הראשון לסרט הקצר הטוב ביותר בגרמניה ובפרס מיוחד בפסטיבל אוטווה.
בשנת 1993 נוצרה דמות התינוק של במבה – דמות מותג שמייצגת את החטיף – שאותה פיתח אלקבץ יחד עם "אולפני אנימה" וחברת הפרסום "אריאלי". לרעיון תרם עופר גולן, רעיונאי במשרד הפרסום "אריאלי", בהשראת מילותיו הראשונות של בנו.
ב-1994 עבר להתגורר בשטוטגרט. ב-1996 יצר את הסרט הקצר "Yankale", וב-1997 יצר את "רוביקון". שני הסרטים זכו בפרסים בפסטיבלים שונים.
יצר את קטעי האנימציה מראן לולה ראן מ-1998.
בשנת 2000 הקים יחד עם אשתו נורית ישראלי סטודיו עצמאי "סוויט הום סטודיו", שיצר בין היתר סרטים קצרים עבור הטלוויזיה הגרמנית.
מ-2004 היה אלקבץ פרופסור לאנימציה באוניברסיטת קונארד וולף לקולנוע בבלסברג (גר'). בנוסף היה מרצה אורח והעביר סדנאות אמן לסטודנטים בישראל, ארצות הברית, שווייץ וגרמניה.
ב-2005 היה הבמאי והכותב של "Morir de amor" שזכה לפרסים בפסטיבלים בינלאומיים.
ב-2007 יצר את "Ein sonniger Tag".
ב-2020 הוציאה טובה גרטנר את הסינגל "בסדר", לו הופק קליפ אנימציה שעוצב על ידי אלקבץ שזכה בפרסים בתחום המולטימדיה.
ב-14 בספטמבר 2022 שם קץ לחייו בשטוטגרט שבגרמניה. הותיר אחריו בת זוג ובן.
הערות שוליים

↑  תאריך הלידה מופיע באתרים שונים, ביניהם IMDb כ-2 בדצמבר. זו טעות - ראו קובץ:Elkabetz-id.png
↑   גיל אלקבץ, במסד הנתונים הקולנועיים IMDb (באנגלית)
1 2  Gil Alkabetz — Tinta nos Nervos, tintanosnervos.com (באנגלית)
1 2  צביקה אורן, סיפור האהבה נחטף, סינמטק, כתב עת לענייני קולנוע בהוצאת סינמטק תל אביב, ינואר פברואר 1993, מס' 66, עמ' 29
↑  אורן, צביקה. אנימציה בישראל. בצלאל: כתב עת לתרבות חזותית וחומרית, גיליון מספר 8 - אנימציה כיום, אפריל 2008.
↑  רעות ברנע, גיל אלקבץ: "בגרמניה נוח להיות בבועה", באתר כלכליסט, 16 בנובמבר 2014
↑  "אולפני אנימה". / בית שמש / תל אביב 1991–1996, דודו שליטא
↑  אורנה יפת, דמויות מונפשות בפרסומות: קלות להזדהות, באתר ynet, 27 באוקטובר 2002
↑  Yankale באתר IMDb
↑  Rubicon באתר IMDb
↑  Morir de amor באתר IMDb
↑  Ein sonniger Tag באתר IMDb
↑  Jamie Lang, Gil Alkabetz, Israeli Filmmaker Behind ‘Rubicon’ And ‘Morir De Amor,’ Dies At 64, Cartoon Brew, ‏2022-09-20 (באנגלית אמריקאית)
↑  Award-Winning Israeli Animator Gil Alkabetz Has Died at 64, Animation Magazine
↑  Award-Winning Independent Animator Gil Alkabetz Dies at 65, Animation World Network (באנגלית)
↑   נירית אנדרמן, גיל אלקבץ, מהמאיירים הישראלים המצליחים בעולם, מת בגרמניה בגיל 65, באתר הארץ, 16 בספטמבר 2022
| --- | --- |
בקרת זהויות :  NLI: 987007453147505171  BnF: cb16216054x (data)  GND: 137542607  ISNI: 0000 0003 7474 1146  LCCN: no2016159417  VIAF: 228722683   WorldCat (עם VIAF): 228722683
ג'ים ביץ'

| --- | --- |
אין תמונה חופשית
 לידה:  9 במרץ 1942 (בן 82) גלוסטר, אנגליה
 שם לידה:  הנרי ג'יימס ביץ'
 מדינה:  שווייץ
 כינויים נוספים:  "מיאמי", "ג'ים"
 ידוע בשל:  עורך הדין והמנהל המוזיקלי של להקת Queen
 השכלה:  קווינס קולג' 
 בת זוג:  קלאודיה ביץ'
 מספר צאצאים:  2
 
הנרי ג'יימס ביץ' (באנגלית: Henry Jim Beach; נולד ב-9 במרץ 1942), המכונה ג'ים ביץ' או "מיאמי" ביץ', הוא עורך דין ומנהל מוזיקלי בריטי, אשר התפרסם בזכות היותו המנהל המוזיקלי של להקת קווין.
את שם החיבה "מיאמי" קיבל מפרדי מרקיורי. את תפקיד מנהל הלהקה קיבל בשנת 1978. עד אז היה בתפקיד עורך הדין של הלהקה.
יחד עם דייב רונטרי, ייסד ביץ' את Mercury Phoenix Trust, ארגון צדקה המעלה את המודעות למחלת האיידס.
תחילת הקריירה

את שנות הלימוד שלו, העביר ביץ' באוניברסיטאות צ'נטלהאם וקווינס, בהן למד משפטים. בנוסף, היה חבר בלהקה קומית באוניברסיטת קווינס. בשנת 1963 יצא לסיבוב הופעות באנגליה וסקוטלנד עם להקת Greame Garden ואריק איידל בתור פסנתרן.
חיים אישיים

ביץ' נשוי לקלאודיה, ולהם בת בשם מטילדה ובן בשם אול. אול ביץ' הוא סולן להקת Yellowire, ובעברו היה קלידן להקת Wire Daisies.
בתרבות הפופולרית

ביץ' הפיק את הסרט "רפסודיה בוהמית" המבוסס על הלהקה. את דמותו בסרט גילם טום הולנדר.
ג'יילן וילסון

| --- | --- |

 לידה:  4 בנובמבר 2000 (בן 23) ארלינגטון, טקסס, ארצות הברית
 עמדה:  סמול פורוורד, פאוור פורוורד
 גובה:  1.98 מטרים
 מספר:  22
 מכללה:  אוניברסיטת קנזס (2019–2023)
 דראפט:  בחירה מספר 51, 2023 ברוקלין נטס
 קבוצות כשחקן
 2023–:  ברוקלין נטס
 הישגים כשחקן
 אליפות טורניר אליפות המכללות (2022)
 
ג'יילן וילסון (באנגלית: Jalen Wilson; נולד ב-4 בנובמבר 2000) הוא כדורסלן אמריקאי המשחק בעמדות הסמול והפאוור פורוורד בקבוצת ברוקלין נטס מליגת ה-NBA.
קריירת מכללות

וילסון נולד וגדל בארלינגטון, טקסס. בתיכון העמיד ממוצעים של 16.1 נקודות, 6.2 ריבאונדים ו-3.3 אסיסטים למשחק בעונתו הראשונה, וממוצעים של 18.1 נקודות, 7.5 ריבאונדים ו-3 אסיסטים למשחק בעונתו השנייה. הוא בחר לשחק כדורסל עבור אוניברסיטת מישיגן, אך לאחר עזיבתו של המאמן ג'ון ביליין – הוא ביטל את בחירתו ובחר באוניברסיטת קנזס. וילסון שבר את קרסולו במשחקו השני בסך הכל בעונת הבכורה שלו, ונעדר עד לתום העונה. ב-8 בדצמבר 2020 רשם 23 נקודות ו-10 ריבאונדים, כולל שלשת ניצחון, בניצחון קבוצתו 73–72 על קרייטון. בעונתו השנייה העמיד העמיד ממוצעים של 11.8 נקודות ו-7.9 ריבאונדים למשחק. ב-2 בנובמבר 2021 הוא הושעה לשלושה משחקים עקב מעצר בחשד לנהיגה בשכרות. בעונתו השלישית הוא העמיד ממוצעים של 11.1 נקודות ו-7.4 ריבאונדים למשחק, ועזר לקבוצתו לזכות בטורניר אליפות המכללות בכדורסל. וילסון הכריז על מועמדותו גם לקראת דראפט 2021 וגם לקראת דראפט 2022, אך לבסוף משך את מועמדותו ושב לאוניברסיטה.
קריירה מקצועית

בדראפט ה-NBA‏ 2023 נבחר במקום ה-51, על ידי ברוקלין נטס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | ברוקלין | 43 | 3 | 15.4 | 0.425 | 0.324 | 0.826 | 3.0 | 1.0 | 0.3 | 0.1 | 5.0 |
| קריירה |  | 43 | 3 | 15.4 | 0.425 | 0.324 | 0.826 | 3.0 | 1.0 | 0.3 | 0.1 | 5.0 |
הערות שוליים

↑  Matt Galloway, Bill Self: Newest KU basketball signee Jalen Wilson to bring 'incredible toughness', The Topeka Capital-Journal (באנגלית אמריקאית)
↑  Denton Guyer's Jalen Wilson requests release from Michigan days after John Beilein heads to Cleveland Cavaliers, Dallas News, ‏2019-05-16 (באנגלית)
↑  Max Blen | @maxku304, 'I’ve been waiting a long time': New look Jalen Wilson is ready to play again for KU, The University Daily Kansan (באנגלית)
↑  FOX Sports News, Scores, Schedules, Odds, Shows, Streams & Videos, FOX Sports (באנגלית אמריקאית)
↑  Kansas F Wilson suspended following DUI arrest, ESPN.com, ‏2021-11-02 (באנגלית)
↑  Ochai Agbaji named Big 12 POY as five other Jayhawks earn conference honors, Phog.net (באנגלית אמריקאית)
↑  Sam Lance, Jalen Wilson declares for 2021 NBA Draft, will retain eligibility, The University Daily Kansan (באנגלית)
↑  MATT TAIT, Kansas forward Jalen Wilson withdraws from NBA draft, will return to KU for 2022-23 season, KU Sports, ‏1 ביוני 2022
גראמן

ערך זה עוסק בתאגיד לייצור מטוסים. אם התכוונתם לשירה בחרוזים, ראו .
| --- | --- |

 נתונים כלליים
 מייסדים:  לירוי גראמן, ג'ייק סווירבול, ויליאם שוונדלר
 תקופת הפעילות:  1929–1994 (כ־65 שנים)
 חברת אם:  נורת'רופ גראמן 
 מיקום המטה:  ביית'פייג', ניו יורק, ארצות הברית
 ענפי תעשייה:  תעשייה אווירית ומוצרי חלל. מוצרי איתור, חיפוש וניווט. שלדות אוטובוסים ומשאיות. ציוד אלקטרוני.
 מוצרים עיקריים:  מטוסים
 עובדים:  23,000 (1986)
 
גראמן איירקראפט אנג'ינירינג קורפוריישן (באנגלית: Grumman Aircraft Engineering Corporation,‏ תרגום לעברית: תאגיד לייצור מטוסים גראמן) הייתה יצרנית אמריקנית מובילה של כלי טיס צבאיים ואזרחיים במאה ה-20. במהלך השנים שונה שם התאגיד לגראמן איירוספייס קורפורשיין (באנגלית: Grumman Aerospace Corporation,‏ תרגום לעברית: תאגיד האוויר והחלל גראמן).
התאגיד נוסד ב-1929 על ידי לירוי גראמן עם ג'ייק סווירבול. קיומה העצמאי הסתיים ב-1994, אז התאחדה עם נורת'רופ קורפורשיין לחברת נורת'רופ גראמן.
היסטוריה

לירוי גראמן ואחרים עבדו עבור לואנינג איירקראפט אינג'ינירינג בשנות ה-20 של המאה ה-20, אך כאשר זו נרכשה על ידי קיסטון איירקראפט ופעילותה עברה מניו יורק לפנסלווניה, הקימו גראמן ושותפיו (אדמונד ווארד פור, ויליאם שוונדלר, ג'ייק סווירבול וקלינט טואל) חברה משלהם במפעל ישן של קוקס-קלמין איירקראפט, בבולדווין, לונג איילנד, ניו יורק.
החברה נרשמה כעסק ב-5 בדצמבר 1929, ופתחה את שעריה ב-2 בינואר 1930. בתחילת דרכה עסקה בריתוך צינורות אלומיניום עבור שלדי משאיות, ובניסיון לזכות במכרזים של הצי האמריקני. גראמן תכננה את המטוס האמפיבי הפרקטי הראשון עם כן נסע מתקפל עבור הצי, דבר שהכניס את גראמן לתוך שוק התעופה. כלי הטיס הראשון של גראמן נבנה גם הוא עבור הצי, ה-FF-1, מטוס דו-כנפי עם כן-נסע מתקפל. בהמשך פיתחה מספר עיצובי מטוסים מוצלחים אחרים. כשהחברה גדלה, היא עברה לוואלי סטרים, ובהמשך לפארמינגדל, ולבסוף ביית'פייג', כולן ממוקמות בלונג איילנד. מוצריה של גראמן נחשבו לכה אמינים עד שהחברה כונתה לעיתים "גראמן איירון וורקס" ("Grumman Iron Works") ("גראמן חרושת ברזל").
במהלך מלחמת העולם השנייה, זכתה החברה להכרה על מטוסי הקרב F4F ויילדקט ו-F6F הלקט, ובשל מפציץ הטורפדו TBF אוונג'ר. מטוס הסילון הראשון של גראמן, ה-F9F פאנת'ר, הפך למבצעי ב-1949, אך ההצלחה הגדולה של החברה לאחר המלחמה הגיעה בשנות השישים עם ה-A-6 אינטרודר ובשנות השבעים עם ה-F-14 טומקט.
גראמן הייתה גם הקבלנית הראשית של מודול הירח של חללית אפולו שהנחיתה אדם על הירח במסגרת תוכנית אפולו. הם זכו במכרז ב-7 בנובמבר 1962, ובנו בסך-הכל 13 מודולי ירח. כשהתקרבה תוכנית אפולו לקיצה, הייתה גראמן אחת המתחרות העיקריות במכרז לתכנון ובנייה של מעבורת החלל, אך הפסידה לרוקוול.
ב-1969, שינתה החברה את שמה ל"גראמן איירוספייס קורפוריישן", וב-1978 מכרה את חטיבת גראמן-אמריקן לגאלפסטרים איירוספייס. סיומה של המלחמה הקרה בתחילת שנות התשעים והצורך הפוחת בהוצאות ביטחון שבא בעקבותיו, הובילו לגל של מיזוגים של חברות תעופה וחלל. ב-1994 התמזגה החברה עם נורת'רופ ליצירת נורת'רופ גראמן.
מוצרי החברה > מטוסים צבאיים

מטוסי קרב
FF
F2F
F3F
F4F ויילדקט
XF5F סקיירוקט
F6F הלקט
F7F טייגרקט
F8F ברקט
F9F פאנת'ר
XF10F ג'גואר
F-11 טייגר
F-14 טומקט
X-29A - מטוס קרב ניסיוני
מטוסי תקיפה והפצצה
AF גארדיאן - לוחמה נגד צוללות
S-2 טראקר - לוחמה נגד צוללות
A-6 אינטרודר - תקיפת מטרות והפצצה
TBF אוונג'ר - מפציץ טורפדו
OV-1 מוהוק - מטוס סיור ותקיפה קל
מטוסי תובלה, התרעה ובקרה, ל"א
C-1 טריידר - תובלה
C-2 גרייהאונד - תובלה
E-1 טרייסר - התרעה מוקדמת ובקרה
E-2 הוקאיי - התרעה מוקדמת ובקרה
EA-6B - לוחמה אלקטרונית
מוצרי החברה > מטוסים אזרחיים

גראמן גאלפסטרים 1
גראמן גאלפסטרים 2
גראמן אמריקן AA-1
גראמן אמריקן AA-1B טריינר
גראמן אמריקן AA-5 טראוולר
גראמן אמריקן AA-5A צ'יטה
גראמן אמריקן AA-5B טייגר
מוצרי החברה > מטוסים ימיים

JF דאק
J2F דאק
G-21
G-44
HU-16
G-73
מוצרי החברה > חלל

רכב הנחיתה הירחי
הערות שוליים

↑  מיזוג עם נורת'רופ
מטוסי אוונג'ר מתוצרת החברה
מטוסי F-11 טייגר מתוצרת החברה
גורגונה

| --- | --- |

 תרבות:  מיתולוגיה יוונית 
 
ערך זה עוסק בדמויות מהמיתולוגיה היוונית. אם התכוונתם לאי באוקיינוס השקט, ראו .
פרסאוס עם ראשה הכרות של הגורגונה מדוזה מאת אנטוניו קנובה; מוזיאון הוותיקן, רומא.
מדוזה מאת הצייר האיטלקי קאראווג'ו, אחרי 1590.
גורגונות מתחילת המאה  ה-6 לפנה"ס במוזיאון האקרופוליס
במיתולוגיה היוונית, הגוֹרְגוֹנוֹת (ביוונית: γοργόνες, מילולית: "נוראיות", ולפי מקורות אחרים "שואגות בקול"; הן נקראות על שם גורגו - אלת הפחד והמגור) היו דמויות נשיות מפלצתיות ואכזריות בעלות שיער העשוי מנחשים חיים וארסיים, שנודעו ביכולתן לאבן את המביט בהן. לעיתים הן מתוארות כבעלות כנפיים מזהב, שריון קשקשים בלתי חדיר, טפרים מתכתיים וניבים חדים כמו של חזירי בר. הגורגונות, על פי סיפורי המיתולוגיה, חיות הרחק במערב, על-יד האוקיינוס, שם הן שומרות על פתח השאול. עם זאת, גרסאות מאוחרות יותר מתארות אותן חיות בלוב.
ב"איליאדה" וב"אודיסיאה" מאת הומרוס, מסופר על גורגונה אחת בלבד, שראשה היה קבוע במרכז שריון החזה של זאוס, ראש האלים. אולם, הסיודוס מתאר שלוש גורגונות: סתינו ("האדירה"), אריאל ("הנודדת למרחוק") ומדוזה ("המלכה"), וקובע שהן הבנות של אל הים הקדמון פורקיס ושל אשתו קטו. אוריפידס, לעומתו, מתאר את הגורגונות כיציר כפיה של גאיה, אלת האדמה, שיצרה אותן כדי לסייע לבניה הטיטאנים, במלחמתם נגד האלים.
מבין שלוש הגורגונות, רק מדוזה היא בת תמותה, ואכן, בסופו של דבר היא נהרגה על ידי הגיבור היווני פרסאוס, ואילו שתי אחיותיה הן בנות אלמוות.
הגורגונה מדוזה היא הגורגונה הידועה ביותר, ועליה נסבים רוב המיתוסים. ב"מטמורפוזות" מאת אובידיוס מסופר שרק למדוזה היה שיער עשוי מנחשים, וזאת בשל קללה שהטילה עליה אתנה, אלת החוכמה. המיתוס מספר שמדוזה הייתה אישה יפהפייה, בעלת תלתלי זהב, שפותתה על ידי פוסידון, אל הים, ותנתה אהבים עמו במקדשה של אתנה. אתנה, בזעמה על חילול מקדשה, הפכה את תלתליה הזהובים של מדוזה לנחשים, והעניקה לה מבט שמסוגל לאבן את היצורים החיים. בהמשך, אתנה התערבה שוב בגורלה של מדוזה, והעניקה ללוחם פרסאוס מגן, שהיה מלוטש כמו מראה, ובעזרתו פרסאוס היה יכול להתקרב אל המפלצת ללא פגע, כיוון שהוא הביט בהשתקפותה במראה ולא בדמותה האמיתית, ולקטול אותה עם החרב המעוקלת שקיבל מהרמס, שליח האלים. פרסאוס העניק את ראשה הכרות של מדוזה לאתנה, שהטביעה אותו על שריון חזה.
המיתוס היווני מספר שדם שנלקח מצדה הימני של גורגונה יכול היה להחזיר את המתים לחיים, ואילו דם שנלקח מצדה השמאלי היה רעל קטלני, שקטל חיים כהרף עין. אתנה העניקה בקבוקון של הנוזל המרפא לאסקלפיוס, אל הרפואה.
הגורגונה מדוזה הופיעה בספר "פרסי ג'קסון וגנב הברק" ושתי הגורגונות האחרות הופיעו בספרים "גיבורי האולימפוס" ו"בן נפטון".
ג'ים בוצ'ר

| --- | --- |

 לידה:  26 באוקטובר 1971 (בן 52) אינדפנדנס, מיזורי, ארצות הברית 
 מדינה:  ארצות הברית 
 לאום:  ארצות הברית
 מקום לימודים:  אוניברסיטת אוקלהומה, תיכון טרומן 
 שפות היצירה:  אנגלית 
 סוגה:  פנטזיה, פנטזיה אורבנית, מותחן, ספרות אימה, מדע בדיוני
 זרם ספרותי:  מיסטיציזם 
 יצירות בולטות:  סדרת ספרי תיקי דרזדן סדרת ספרי קודקס אלירה  סדרת ספרי צריחי האפר
 תקופת הפעילות:  מ-2000
 www.jim-butcher.com
 
ג'ים בוצ'ר (נולד ב-26 באוקטובר 1971; באנגלית: Jim Butcher) הוא סופר פנטזיה אמריקאי. בוצ'ר זכה לפרסום והכרה עם פרסום "חזית סערה" בשנת 2000, ספרו הראשון בסדרה המצליחה בת 16 הספרים עד כה "תיקי דרזדן", העוקבת אחר הארי דרזדן, קוסם-בלש בשיקגו בת ימינו הנלחם עם יצורים לא טבעיים כגון ערפדים, אנשי זאב, קוסמים ועוד. בוצ'ר כתב בנוסף את סדרת "קודקס אלירה (2004-2009) וסדרת צריחי האפר (2015 ואילך).
קריירה

בוצ'ר נולד באינדפנדנס, שבמיזורי, ב-1971. הוא הצעיר מבין שלושה ילדים, יש לו שתי אחיות גדולות. בזמן שהיה חולה כילד, אחיותיו של בוצ'ר הכירו לו את "שר הטבעות" ואת סדרת ספרי "הרפתקאותיו של האן סולו" כדי להעביר את הזמן, וכך הניעו את ההתעניינות שלו בפנטזיה ומדע בדיוני. בגיל 19 הוא השלים את הספר הראשון שלו אולם לא היה מרוצה מהתוצאה, ובהמשך כתב שני ספרים נוספים - גם הם לא לשביעות רצונו - אולם הניסיון של כתיבת שלושה ספרים, סייע לו לחזור ולשכתב את הראשון, וכך ליצור את דמותו של הארי דרזדן. אחרי מספר ניסיונות כושלים לכתוב ולפרסם את יצירותיו בתחום הפנטזיה, בוצ'ר כתב בגיל 25, את הגרסה הראשונה של "חזית סערה", בתור תרגיל בקורס לכתיבה יוצרת שהשתתף בו ב-1996. "חזית הסערה", עתיד היה להיות הספר הראשון בסדרה מתוכננת של 20 ספרים, העוקבים אחר דמותו של הארי דרזדן, קוסם-בלש שפועל בשיקגו בת ימינו.
במשך שנתיים בוצ'ר העביר את הטיוטה של "חזית הסערה" בין מוציאים לאור שונים ללא הצלחה ובמקביל המשיך לכתוב עוד שני ספרים בסדרה "ירח של שוטים" ו"רוח רעה". עד שהחליט להשתתף בכנסים ספרותיים כדי לנסות ליצור קשרים אישיים עם נציגים וסוכנים. לבסוף הצליח בוצ'ר באחד מכנסים אלו להיפגש פנים-אל-פנים עם ריסיה מיינהארט, סוכנת ספרות שגילתה את לורל המילטון ואחרים, אשר הסכימה לייצג אותו וכך התחילה את הקריירה שלו כסופר. מאז, בוצ'ר סיים את ההתקשרות שלו עם מיינהרט, והסוכנת הנוכחית שלו היא ג'ניפר ג'קסון. בוצ'ר כתב שלוש סדרות מתמשכות. תיקי דרזדן, בה הוא כתב 16 ספרים, ומתכנן לסיים אותה ב-20. קודקס אלירה, לה 6 ספרים סך הכל, ואת "צריחי האפר", אשר מתוכננת להיות טרילוגיה, בה פורסם רק ספר אחד - "כננת האווירונאוט" ב-2015. בנוסף הוא כותב סיפורים קצרים אשר הופיעו באנתולוגיות שונות, חלקם מתרחשים ביקום של "תיקי דרזדן".
חיים אישיים

בוצ'ר התחתן עם הסופרת שאנון ק. בוצ'ר ולזוג נולד ילד בשם ג'יימס ג'וניור. ב-2013 בוצ'ר ושאנון התגרשו, ושנתיים מאוחר יותר בוצ'ר הציע נישואין לחברתו, קיטי קרל
. מאוחר יותר ב-2018, בוצ'ר וקרל התחתנו רשמית ועברו לגור באזור הרי הרוקי, קולרדו
הערות שוליים

↑  ג'ים בוצ'ר באתר iMDB
1 2  Jim Butcher ביוגרפיה מתוך אתר famousauthors.org (באנגלית)
↑  Butcher, Jim (2005). "Author's Note". Dead Beat. New York, NY: ROC Books. pp. 395–396
↑  My Secret Is Out מהבלוג האישי של שאנון ק. בוצר, הסבר על השם החדש, אנה ארג'נט, שהיא חותמת על ספריה מאז הגירושים מג'ים
↑   ציוץ של Jim Butcher ברשת החברתית אקס (טוויטר), 23 ביולי 2015
↑  Butcher, Jim (2018). "Author's Note". Brief Cases. New York, NY: ROC Books. pp. 395–396
↑  Jim Butcher ביוגרפיה קצרה מאתר dresdenfiles.fandom.com
| --- | --- |
בקרת זהויות :  NLI: 987007603821505171  PLWABN: 9810558259005606  BNE: XX1763342  BnF: cb15545247z (data)  GND: 13237885X  ICCU: UBOV854756  ISNI: 0000 0001 1441 021X  LCCN: n2006050784  MusicBrainz: 71f482dc-c4e2-40f4-bf43-9d941c4bb450  NDL: 01092354  NKC: mzk2008442840  NLA: 42221389  NLK: KAC200712536  NTA: 313952396  SUDOC: 124355544  Trove: 1457186  VIAF: 32309016   WorldCat (עם VIAF): 32309016
ג'ים בוילן (1955)

| --- | --- |

בוילן בשנת 2011
 לידה:  28 באפריל 1955 (בן 69) ג'רזי סיטי, ניו ג'רזי, ארצות הברית
 עמדה:  רכז / מאמן
 גובה:  1.88 מטרים
 מכללה:  אוניברסיטת מרקט
 דראפט:  בחירה מספר 68, 1978 סן דייגו קליפרס
 קבוצות כשחקן
 1978–1979 1979–1980 1982–1986:  טוסון גאנרס אלוויק באסקט ווה באסקט
 הישגים כשחקן
 זכייה בטורניר אליפות המכללות (1977) זכייה באליפות הליגה השווייצרית (1984) 3 זכיות בגביע השווייצרי (1983–1985)
 קבוצות כמאמן
 1982–1986 1986–1989 1989–1992 1992–1997 1997–2000 2000–2002 2003–2004 2004–2007 2007–2008 2008–2013 2013 2013–2018:  ווה באסקט אוניברסיטת המדינה של מישיגן (עוזר) אוניברסיטת ניו המפשייר קליבלנד קאבלירס (עוזר) ונקובר גריזליס (עוזר) פיניקס סאנס (עוזר) אטלנטה הוקס (עוזר) שיקגו בולס (עוזר) שיקגו בולס מילווקי באקס (עוזר) מילווקי באקס קליבלנד קאבלירס (עוזר)
 הישגים כמאמן
 זכייה באליפות הליגה השווייצרית (1984) 3 זכיות בגביע השווייצרי (1983–1985)
ג'ים בוילן (באנגלית: Jim Boylan; נולד ב-28 באפריל 1955) הוא כדורסלן עבר ומאמן כדורסל אמריקאי. שימש בעבר כמאמן הראשי של קבוצות ליגת ה-NBA שיקגו בולס (2007–2008) ומילווקי באקס (2013).
קריירת משחק

בוילן נולד וגדל בג'רזי סיטי שבניו ג'רזי, ובשנת 1974 החל ללמוד באוניברסיטת אסמפשן אשר בעיר ווסטר, מסצ'וסטס. בשנת 1976 עבר לאוניברסיטת מרקט שבמילווקי, ויסקונסין, ועד לשנת 1978 שיחק בקבוצת הכדורסל שלה תחת המאמן חבר היכל התהילה של הכדורסל אל מקגווייר. בעונת 1977/1978 זכה עם הקבוצה בטורניר אליפות המכללות, לראשונה בתולדותיה, כרכז הפותח שלה. במשחק גמר הטורניר, מול אוניברסיטת קרוליינה הצפונית, הצטיין בוילן עם 14 נקודות, בניצחון קבוצתו בתוצאה 67–59. בשתי עונותיו במרקט רשם ממוצעים כוללים של 7.9 נקודות ו-4.3 אסיסטים למשחק.
בדראפט ה-NBA‏ 1978 נבחר בוילן בבחירה ה-68 על ידי סן דייגו קליפרס, אך לא זכה לחוזה בקבוצה. בעונת 1978/1979 שיחק בקבוצת "טוסון גאנרס" מליגת ה-WBA האמריקאית, ובעונה הבאה עבר לשחק באלוויק באסקט מסטוקהולם, שוודיה.
קריירת אימון > השנים הראשונות

בשנת 1982 חתם בוילן על חוזה בקבוצת ווה באסקט השווייצרית, בתור מאמן-שחקן. בתקופתו עם הקבוצה הוביל אותה לזכייתה הראשונה אי פעם באליפות הליגה השווייצרית (1984), וכן לשלוש זכיותיה היחידות בגביע השווייצרי (1983–1985).
בין השנים 1986–1989 שימש כעוזר מאמן בקבוצת אוניברסיטת המדינה של מישיגן ("מישיגן סטייט"), ובין השנים 1989–1992 היה המאמן הראשי של קבוצת אוניברסיטת ניו המפשייר. לאורך התקופה רשמה תחתיו הקבוצה מאזן כולל של 15 ניצחונות ו-69 הפסדים.
קריירת אימון > ליגת ה-NBA

בשנת 1992 מונה לסקאוט בקבוצת קליבלנד קאבלירס מליגת ה-NBA, וב-4 השנים הבאות שימש כקבוצה כעוזר מאמן, תחת מייק פראטלו. בין השנים 1997–2000 היה עוזרם של מאמני ונקובר גריזליס – בראיין היל וליונל הולינס, ובשנים 2000–2002 היה עוזרם של סקוט סקיילס ופרנק ג'ונסון בפיניקס סאנס. בעונת 2003/2004 שימש כעוזר מאמן באטלנטה הוקס, תחת טרי סטוטס.
לקראת עונת 2004/2005 הצטרף לצוות האימון של שיקגו בולס, אותה אימן סקוט סקיילס. בדצמבר 2007, כאשר עמד מאזן הקבוצה בעונת 2007/2008 על 9 ניצחונות ו-17 הפסדים, מונה בוילן למחליפו של סקיילס כמאמן הראשי של הבולס. עד לסיום אותה עונה רשמו הבולס מאזן שלילי 24–32.
בקיץ 2008 חזר לשמש כעוזרו של סקיילס, הפעם במילווקי באקס. באמצע עונת 2012/2013 התפטר סקיילס מתפקידו, ובוילן מונה פעם נוספת למחליפו כמאמן ראשי. תחת בוילן רשמו הבאקס מאזן ניצחונות שלילי 22–28, והודחו בסיבוב הראשון של פלייאוף ה-NBA.
בין השנים 2013–2018 שימש כעוזר מאמן בקליבלנד קאבלירס, תחת המאמנים הראשיים מייק בראון, דייוויד בלאט וטיירון לו. בעונות 2015 עד 2018 העפילה הקבוצה 4 פעמים ברציפות למעמד גמר ה-NBA, ובעונת 2016 אף זכתה באליפות, לראשונה בתולדותיה.
הערות שוליים

↑  סטטיסטיקות המשחק בין מרקט לקרוליינה הצפונית, באתר sports-reference.com
↑  סטטיסטיקות המשחק של בוילן בליגת המכללות, באתר sports-reference.com
↑  ג'ים בוילן, באתר איגוד מאמני הכדורסל הלאומי
↑  סטטיסטיקות האימון של בוילן בליגת המכללות, באתר sports-reference.com
↑  שיקגו מפטרת את בוילן מאימון הקבוצה, באתר upi.com,‏ 17 באפריל 2008
↑  סטטיסטיקות האימון של בוילן ב-NBA, באתר basketball-reference
↑  בוילן לא יחזור כמאמן הקבוצה, באתר מילווקי באקס, 1 במאי 2013
↑  בוילן מונה לעוזר מאמן בקליבלנד, באתר foxsports.com,‏ 26 ביוני 2013
גאווין שילינג

| --- | --- |

 לידה:  10 בנובמבר 1995 (בן 28) מינכן, גרמניה
 עמדה:  פאוור פורוורד
 גובה:  2.06
 מכללה:  אוניברסיטת המדינה של מישיגן (2013–2018)
 קבוצות כשחקן
 2018–2020   2020–2021   2021–:  רטיופארם אולם   לובן בראונשווייג   באיירן מינכן
 
גאווין שילינג (בגרמנית: Gavin Schilling; נולד ב-10 בנובמבר 1995) הוא כדורסלן גרמני המשחק בעמדת הפאוור פורוורד בבאיירן מינכן.
קריירה

שילינג נולד במינכן, גדל בשטרסבורג ובשנת 2003 עבר עם משפחתו לשיקגו ושיחק כדורגל, פוטבול, בייסבול וכדורסל. אביו, אנדראס, היה שחקן כדוריד גרמני, ואימו היא ילידת שיקגו. לאחר שבשנת 2010 חזר לעונה אחת לגרמניה, במרץ 2013 החליט לשחק כדורסל באוניברסיטת המדינה של מישיגן. עקב פציעה בברך, החמיץ את כל עונת 2016/2017.
ב-29 ביוני 2018 חתם לראשונה על חוזה מקצועני, כשחתם ברטיופארם אולם מהבונדסליגה הגרמנית.
ב-31 ביולי 2020 חתם בלובן בראונשווייג הגרמנית.
ב-9 ביולי 2021 חתם בבאיירן מינכן הגרמנית.
הערות שוליים

↑  German import will join De La Salle, ESPN.com, ‏2011-06-18 (באנגלית)
↑  Michigan State sophomore Gavin Schilling speaks three different languages, נבדק ב-2022-06-28
↑  Gavin Schilling: Wird dieser Bubi unser nächster Basketball-Star?, bild.de, ‏2015-03-30 (בגרמנית)
↑  Nevada C Schilling commits to Michigan State, ESPN.com, ‏2013-03-20 (באנגלית)
↑  Michigan State's Gavin Schilling on a roll — just in time for big task, Chicago Tribune
↑  "Gavin Schilling signs with Braunschweig". Sportando (באנגלית אמריקאית). נבדק ב-2022-06-28.
↑  "Bayern Basketball announces Gavin Schilling". Sportando (באנגלית אמריקאית). נבדק ב-2022-06-28.